**apstiprinĀts**

*SIA “Daugavpils ūdens” iepirkumu komisijas*

*2021.gada 29.novembra sēdē*

*iepirkuma procedūras Nr. DŪ-2021/24 protokols Nr.2*

**IEPIRKUMU PROCEDŪRA**

**“Saules elektrostaciju izbūve SIA “Daugavpils ūdens” objektos”**

identifikācijas Nr. DŪ-2021/24

**GROZĪJUMI NR.1**

Precizējot iepriekš publicēto iepirkuma procedūras dokumentāciju, iepirkuma komisija nolēma iepirkuma procedūras dokumentos veikt šādus precizējošus grozījumus:

1. Papildināt Nolikumu ar 8.13., 8.14. un 8.15.punktiem un izteikt tos šādā redakcijā:

“8.13. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

8.14. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

8.15. Eiropas vienotā iepirkuma procedūras dokumenta piemērošanas kārtību iepirkuma procedūrās nosaka Ministru kabinets. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam.”

1. Nolikuma 1.pielikuma “Tehniskā specifikācija” 1.2.pielikuma “Būvniecības ieceres dokumentācija *“90kW saules paneļu sistēma atdzelžošanas stacija "Ziemeļi",, Līksnas pag., Daugavpils nov.,”*” dokumentu “Skaidrojošais apraksts būvdarbiem” jaunā redakcijā.
2. Nolikuma 1.pielikuma “Tehniskā specifikācija” 1.pielikumu papildināt ar sekojošiem pielikumiem:

“1.3.pielikums – Tehniskie noteikumi objektam “Ūdens sūkņu stacijā “Vingri-2”, Višķu iela, 29.kvartāls, Daugavpilī (kadastra Nr. 05000052905)”

1.4.pielikums – Tehniskie noteikumi objektam “Ūdens atdzelzošanas stacijā “Ziemeļi” , Līksnas pag., Daugavpils nov. (kadastra Nr. 44680090221)””

1. Nolikuma 5.pielikumā “Būvdarbu līgums” 1.pielikuma “Līguma izpildes nodrošinājums” tekstā veikt grozījumus šādā redakcijā:

“Pieprasījumu parakstījušās personas parakstam jābūt notariāli apliecinātam, vai arī pieprasījums iesniedzams ar bankas/apdrošināšanas sabiedrības, kas apkalpo Pasūtītāju, starpniecību vai nosūtāms uz bankas/apdrošināšanas sabiedrības e-pasta adresi, parakstīts ar drošu elektronisko parakstu.

Mēs apliecinām, ka esam iepazinušies ar Līguma noteikumiem un to, ka izmaiņas Līgumā neietekmēs mūsu atbildības apjomu saskaņā ar šo garantiju. Mēs atsakāmies no tiesības prasīt paziņot mums par izmaiņām Līgumā.”

1. Nolikuma 5.pielikumā “Būvdarbu līgums” 2.pielikuma “Avansa maksājuma nodrošinājums” tekstā veikt grozījumus šādā redakcijā:

“Pieprasījumu parakstījušās personas parakstam jābūt notariāli apliecinātam, vai arī pieprasījums iesniedzams ar bankas/apdrošināšanas sabiedrības, kas apkalpo Pasūtītāju, starpniecību vai nosūtāms uz bankas/apdrošināšanas sabiedrības e-pasta adresi, parakstīts ar drošu elektronisko parakstu.

Mēs apliecinām, ka esam iepazinušies ar Līguma noteikumiem un to, ka izmaiņas Līgumā neietekmēs mūsu atbildības apjomu saskaņā ar šo garantiju. Mēs atsakāmies no tiesības prasīt paziņot mums par izmaiņām Līgumā.”

Visas veiktās izmaiņas ir sarkanā krāsā. Publicēt grozījumu tekstu Daugavpils pilsētas domes mājas lapā [www.daugavpils.lv](http://www.daugavpils.lv) , kā arī SIA “Daugavpils ūdens” mājas lapā [www.daugavpils.udens.lv](http://www.daugavpils.udens.lv) informatīvajā daļā, sadaļā “Iepirkumi un mantas atsavināšana”.

*Iepirkumu komisijas priekšsēdētāja (personiskais paraksts) /D.Dzalbe*